Encyclopædia Britannica
Encyclopædia Britannica (latînî ji bo "Ensîklopediya brîtanî") ensîklopediyeke bi zimanê îngilîzî ya agahiyên gelemper e. Ensîklopedî ji aliyê Encyclopædia Britannica, Inc. ve tê weşandin. Şirket ji sedsala 18an vir ve heye, her çend di nav sedsalan de gelek caran xwediyê wê guheribe. Ensîklopedî ji aliyê bi qasî 100 edîtorên tam-wextî û ji 4.000î zêdetir beşdaran vê tê birêvebirin. Guhartoya 2010an ya çapa 15an, ku 32 cild vedihewîne û ji 32.640 rûpelan pêk tê, çapa dawî ya çapkirî bû. Ji sala 2011an vir ve, ew tenê wekî ensîklopediya online tê weşandin. Ji bo 244 salan hatiye çapkirin, Britannica bi zimanê îngilîzî ensîklopediya çapkirî ya herî temen dirêj bû. Ew yekem car di navbera 1768 û 1771an de li paytexta Skotlendayê Edinburghê, wekî sê cild hatiye weşandin. Hecma ensîklopedî fireh bû: çapa duyem ji 10 cildan pêk dihat, û bi çapa xwe ya çarem (1801–1810) derket 20 cildan.